Pan American World Airways
Pan American World Airways, prvobitno osnovan kao Pan American Airways i poznat kao Pan Am, bio je glavni i najveći međunarodni zračni prijevoznik i neslužbeno privilegovana vazduhoplovna kompanija Sjedinjenih Američkih Država od 1927. do njegovog kolapsa 4. decembra 1991. godine. Ova avio kompanija osnovana je 1927. godine kao redovna avio-pošta i putnička služba koja je djelovala između Key Westa, Florida i Havane na Kubi. Tokom 1990-tih nekoliko puta je bezuspješno pokušano njeno oživljavanje. Najpoznatija je po tome što je bila prva koja je u svojoj floti imala avione Boeing 707 i Boeing 747. Zaslužna je za mnoge inovacije koje su oblikovale međunarodnu avio industriju, uključujući široku upotrebu mlaznih aviona, širokotrupnog aviona i kompjuterizovang sistema za rezervacije avionskih karti. Bila je i osnivač Međunarodnog udruženja vazdušnog saobraćaja (IATA), globalnog udruženja avio industrije. Identifikovana je logom plave kugle ("Blue Meatball"), upotrebom riječi "Clipper" u imenima svojih aviona, pozivnim znakovima, i bijelim uniformnim kapama svojih pilota, ova avio kompanija je bila kulturna ikona 20 vijeka. U eri u kojoj su dominirali nosioci zastava koji su u potpunosti ili u većinskom vlasništvu države, Pan Am je bila i neslužbeni prekomorska avio kompanija Sjedinjenih Država. Tokom većeg dijela ere mlaznih aviona, Pan Am-ov vodeći terminal bio je Worldport smješten na Međunarodnom aerodromu John F. Kennedy u New York Cityju.